Harry Kõrvits
Harry Kõrvits (sündinud 21. märtsil 1953) on eesti näitleja, muusik ja reklaamiärimees. Ta lõpetas 1971. aastal Tallinna 22. Keskkooli ja 1975. aastal Tallinna Pedagoogilise Instituudi näitejuhtimise erialal. Aastatel 1975 ja 1977–1992 töötas Kõrvits Nukuteatri näitlejana. Seejärel tegutses äri ja reklaami valdkonnas[viide?], 2005. aastast töötas produktsioonifirma Pumpkin Production juhatajana[viide?]. Hiljem on tegutsenud taas ka näitlejana. 12-aastaselt (1965. aastal) hakkas Harry Kõrvits mängima ansamblis Optimistid. Muusikuna on ta tegutsenud ka ansamblites Apelsin ja Radar. Aastatel 1978–2022 mängis ta ansamblis Rock Hotel.